[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 10.11.2006

KOM(2006) 682 endelig

2004/0150 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til

forslag til afgørelse om oprettelse af programmet Kultur 2007 (2007-2013) (KOM(2004) 469 endelig)

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2004/0150 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til

forslag til afgørelse om oprettelse af programmet Kultur 2007 (2007-2013) (KOM(2004) 469 endelig)

1. In DLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2 . BAGGRUND

Forslag sendt til Europa-Parlamentet og Rådet (dok. KOM(2004) 469 endelig – 2004/0150(COD)): | 15. juli 2004 |

Udtalelse afgivet af Regionsudvalget: | 23. februar 2005 |

Udtalelse afgivet under Europa-Parlamentets førstebehandling: | 25. oktober 2005 |

Politisk enighed i Rådet: | 18. maj 2006 |

Fælles holdning vedtaget: | 18. juli 2006 |

Udtalelse afgivet under andenbehandlingen: | 25. oktober 2006 |

3 . FORMÅLET MED FORSLAGET

Formålet med Kommissionens forslag er at oprette et program, der bidrager til, at de fælles europæiske kulturværdier kan udfolde sig på grundlag af kulturelt samarbejde mellem kunstnere, aktører på det kulturelle område og kulturinstitutioner. Programmet skal fremme et multilateralt samarbejde i Europa og bidrage til at skabe en europæisk identitet nedefra gennem samspil borgerne imellem.

I forhold til tidligere programmer går det foreslåede program videre med hensyn til styrkelsen af det kulturelle samarbejde, idet EU's indsats koncentreres om tre overordnede mål, som man har konstateret har en markant europæisk merværdi, nemlig den tværnationale mobilitet for personer, der arbejder i kultursektoren, udbredelse på tværs af grænserne af kunstværker og kunstneriske og kulturelle frembringelser og den interkulturelle dialog.

Der er tre aktionsdele: i) direkte støtte til kultursamarbejdsprojekter, ii) støtte til europæiske kultursamarbejdsorganisationer og iii) støtte til analyser samt til indsamling og formidling af informationer vedrørende kulturelt samarbejde.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

Kommissionen godtager Europa-Parlamentets tre ændringsforslag. Ændringsforslagene er resultatet af en kompromispakke, som Europa-Parlamentet og Rådet nåede til enighed om ved andenbehandlingen. De foreslåede ændringer er i overensstemmelse med målsætningerne for Kommissionens oprindelige forslag.

Det første ændringsforslag understreger - ligesom det oprindelige forslag - behovet for ikke bare at gå frem projekt for projekt, men at understøtte driften af organer, der er aktive på europæisk plan på kulturområdet.

Det andet ændringsforslag begrænser udvalgsproceduren til en enkelt af programmets aktionsdele (aktionsdel 1.1, flerårige projekter) og ligger - i forhold til den fælles holdnings ordlyd - mærkbart tættere på Kommissionens oprindelige forslag. Udvalgsproceduren vil således ikke blive anvendt ved kortvarige projekter (aktionsdel 1.2, samarbejdsprojekter) og heller ikke organer, der er aktive på kulturområdet (aktionsdel 2), for ikke unødigt at forhale den interne beslutningsprocedure vedrørende programmets gennemførelse.

Endelig indebærer det tredje ændringsforslag, at tidsrummet mellem offentliggørelsen af afgørelsen og ikrafttrædelsen forkortes fra tyve dage til en enkelt dag, så programmet kan blive gennemført hurtigere.

5. KONKLUSION

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.

6. ERKLÆRING FRA KOMMISSIONEN

Kommissionen har afgivet en ensidig erklæring ved vedtagelsen af den fælles holdning (se bilag).

BILAG

Erklæring fra Kommissionen vedrørende finansieringsrammen

Kommissionen vil gerne henlede den lovgivende myndigheds opmærksomhed på, at den finansieringsramme, der nævnes i basisretsakten om oprettelse af programmet Kultur (2007-2013), senest ved den endelige offentliggørelse i EUT skal angives i løbende priser. Dette svarer til sædvanlig budgetpraksis og gør det muligt at sikre en klar efterlevelse af den lovgivende myndigheds afgørelse. For det pågældende program udgør beløbet i løbende priser 400 mio. EUR.